У паняцця ёсць і іншыя значэнні, гл. Кобра (значэнні).
**Кобра-К** — адзін з беларуска-славацкіх варыянтаў мадэрнізацыі савецкага бронетранспарцёра БТР-70.

Гісторыя
--------

Распрацоўка мадэрнізаваных варыянтаў БТР-70 для ўзброеных сіл краіны і замежных заказчыкаў пачалася на 140-м рамонтным заводзе МА РБ у горадзе Барысаў у пачатку 2000-х гадоў.

У 2001 годзе завод пачаў распрацоўку мадэрнізаванага варыянту БТР-70 сумесна са славацкай кампаніяй «Metapol», якая прапанавала для ўстаноўкі на бронетранспарцёр свой вежавы баявы модуль «Cobra» (які таксама прапаноўваўся для ўстаноўкі на БМП-1 і на мадэрнізаваны варыянт БТР OT-64 SKOT чэхаславацкай вытворчасці).

Распрацоўка бронемашыны праходзіла ў 2001—2002 гадах, у ёй удзельнічалі 140-ы рамонтны завод, беларускае ААТ «Пеленг», а таксама славацкія фірмы «Metapol» і «ZTS Dubnica». У далейшым, першая «Кобра-К» прыняла ўдзел у комплексных аператыўна-тактычных вучэннях «Бярэзіна-2002», якія праходзілі з 27 мая па 2 чэрвеня 2002 года.

У кастрычніку 2002 года дэманстрацыйны ўзор бронемашыны «Кобра-К» удзельнічаў у міжнароднай выстаўцы ўзбраення і ваеннай тэхнікі SOFEX-2002 у Амане (Іарданія), на якой прадэманстраваў свае баявыя і тэхнічныя магчымасці. Па выніках выпрабаванняў «Кобра-К» была ўзнагароджана срэбным медалём выстаўкі.

Пазней «Кобра-К» была прадстаўлена 13—16 мая 2003 года ў Мінску на 2-й міжнароднай выстаўцы ўзбраення і ваеннай тэхнікі MILEX-2003 як экспартны варыянт мадэрнізацыі БТР-70.

У 2007 годзе Судан закупіў два бронетранспарцёра «Кобра-К».

Апісанне
--------

У ходзе пераабсталявання БТР-70 у «Кобра-К» ладзіўся капітальны рамонт, рэматарызацыя (два бензінавых рухавіка ЗМЗ-4905 замяняюць на 8-цыліндравы дызельны рухавік КАМАЗ-7403.10 з магутнасцю 260 к. с.).

Вежа дэмантавана, замест яе усталяваны вежавы баявы модуль Cobra, узброены 30-мм аўтаматычнай гарматай 2А42 (з боекамплектам 300 снарадаў), спараным з ёй 7,62-мм кулямётам ПКТ (з боекамплектам 1600 патронаў), у дэсантным аддзяленні размешчаны СТРК 9П135М (з 3 ракетамі). Баявой модуль вырабляецца на заводзе ZTS у горадзе Дубніца-над-Вагам.

Усталявана палепшаная сістэма кіравання агнём з прыцэлам BPK-2-42. Вырабляецца замена радыёабсталявання — замест радыёстанцыі Р-123М усталявана радыёстанцыя Р-173 з перамоўнай прыладай Р-174.

Таксама бронемашына абсталявана шасцю 81-мм дымавымі гранатамёты 902В «Туча-2» і сістэмай кандыцыянавання DATO-V нямецкай вытворчасці.

Варыянты і мадыфікацыі
----------------------

Ёсць звесткі пра тое, што разглядалася магчымасць ўстаноўкі модуля Cobra на БТР-60ПБ.

Эксплуатанты
------------

* Беларусь
* Судан

Зноскі
------

1. ↑  Бронетраеспортёр Кобра-К
2. 1 2  Валерий Ковалев. Эффект модернизации // «Красная звезда» от 15 августа 2002
3. 1 2 3  Алексей Мазепов. MILEX 2003 // журнал "Техника и вооружение", № 8, 2003. стр.11-14
4. 1 2  Валерий Ковалев. В дело вступают «Кобры»… // «Красная звезда» от 25 октября 2001
5. 1 2  7 мая 140-й ремонтный завод (Борисов) отмечает 60-летие со дня основания // «Во славу Родины» от 4 мая 2003
6. ↑  подполковник запаса Николай Макаревич. Успех приходит к тем, кто умеет работать надежно и качественно Архівавана 23 верасня 2018. // «Во славу Родины», № 81 от 30 апреля 2013
7. ↑  United Nations Register of Conventional Arms **(нявызн.)**(недаступная спасылка). Архівавана з першакрыніцы 25 лютага 2019. Праверана 25 лютага 2019.
8. 1 2  Капитальный ремонт и модернизация Кобра-К Архівавана 31 кастрычніка 2020. / официальный сайт ОАО «140-й ремонтный завод»
9. ↑  капитан М. Тополь. Военная промышленность стран Восточной Европы // "Зарубежное военное обозрение", № 12, 2017. стр.23-28
10. ↑  Как Беларусь выглядит на фоне мировых торговцев оружием? // Новости Tut.by, 11 марта 2013 Архівавана 3 снежня 2019.

| ⛭Бранятэхніка Беларусі пасля 1991 года |
| --- |
| Баявыя разведвальныя машыны | *БРДМ 2Т*  ·  *БРДМ-2МБ1*  ·  *Кайман* |   |
| Баявыя машыны | *Каракал*  ·  *Ліс-ПМ*  ·  *Волат*  ·  *Віцім*  ·  *Asilak* |
| Самаходныя мінамёты | СМ-120 |
| Транспартныя машыны | *ТМПК*  ·  *ТГМ 3Т* |
| Бранятанкавая тэхніка | *ППМП*  ·  *ТЗМ-122*  ·  *МТП-300Т*  ·  *СТК-59ГМС*  ·  *МТП-70*  ·  *КМ-70*  ·  *БТР-60МБ1*  ·  *БТР-70МБ1*  ·  *Кобра-К*  ·  *Кобра-С*  ·  *Волат* |
| Імітацыйныя макеты | ІМТ-72 |
| Танкі | *Т-72БМЭ*  ·  *Т-72БМ2* |
| *курсівам* вылучаны перспектыўныя, даследчыя ці ўзоры, якія не пайшлі ў серыйную вытворчасць |